Source: http://ec.europa.eu/civiljustice/interim_measures/interim_measures_gre_sk.htm
Timestamp: 2015-05-29 01:13:25+00:00

Document:
Európska komisia - Európska justičná sieť - Predbežné opatrenia a zabezpečovacie opatrenia - Grécko
Posledná úprava: 25-05-2007
Predbežné opatrenia a zabezpečovacie opatrenia - GréckoTáto stránka už nie je aktuálna. Stránka v pôvodnej jazykovej verzii bola aktualizovaná a nájdete ju na Európskom portáli elektronickej justície.
Aké rôzne druhy opatrení existujú? 2.
Aké sú podmienky vydania týchto opatrení? 2.1.
Opíšte postup 2.2.
Opíšte materiálne podmienky pre prikázanie týchto opatrení 3.
Predmet a povaha týchto opatrení 3.1.
Aké druhy aktív môžu byť podrobené týmto opatreniam? 3.2.
Aké sú účinky týchto opatrení? 3.3.
Aká je platnosť týchto opatrení? 4.
Existuje možnosť odvolať sa proti opatreniu? 1. Aké rôzne druhy opatrení existujú?
Uveďte definíciu týchto opatrení – Vypracujte zoznam súčasných opatreníPredbežné a zabezpečovacie opatrenia a súdne príkazy a zákazy vo všeobecnosti znamenajú poskytnutie dočasnej súdnej ochrany ako dôsledok hlavného procesu zaoberajúceho sa určitou vecou, ktorá sa v súvislosti so zabezpečovaným právom buď prejednáva, alebo sa čoskoro začne prejednávať. Toto dočasné poskytnutie súdnej ochrany sa snaží zabezpečiť budúce splnenie žalobného nároku, ktorý bude súd skúmať. Dostupnými opatreniami sú: zloženie záruky, predbežná registrácia záložného práva, zabezpečovacie obstavenie, súdne zabavenie, predbežné prerokovanie žalobných nárokov, dočasné riadenie situácie, súdna úschova, uvoľnenie zo súdnej úschovy, inventarizácia a uloženie aktív v banke.
2. Aké sú podmienky vydania týchto opatrení?
2.1. Opíšte postup
Uvedené opatrenia vždy
nariaďuje súd.
Tieto opatrenia je vo
všeobecnosti príslušný nariadiť jednočlenný súd prvého stupňa. Zmierovací súd
môže mať právomoc vydať takéto opatrenia v prípade dočasného riadenia držby
alebo vlastníctva, a ak je na základe všeobecných ustanovení Občianskeho
súdneho poriadku Helénskej republiky príslušný pre hlavný prípad. Jednočlenný
súd prvého stupňa je v týchto prípadoch zbavený svojej základnej
príslušnosti. Okrem toho viacčlenný súd prvého stupňa, ktorý rieši hlavný
prípad, má právomoc vydávať uvedené opatrenia súbežne s jednočlenným súdom
prvého stupňa. Príslušným súdom bude miestny súd rozhodujúci v hlavnej veci,
kým uvedené opatrenia môže nariadiť súd so sídlom najbližšie k miestu, kde sa
majú tieto opatrenia vykonávať. Rozhodnutie nariaďujúce tieto opatrenia sa
doručí strane, ktorej sa dotýka, a jeho vykonanie vynucujú súdni zriadenci.
Ak sa súdnemu zriadencovi kladú prekážky pri vykonaní rozhodnutia, môže
požiadať o pomoc políciu. Výdavky nemožno jednoducho vypočítať, keďže
poplatky právnikov a súdnych zriadencov sú rôzne. Orientačné výdavky sú
približne 250 eur.
2.2. Opíšte materiálne podmienky pre prikázanie týchto opatrení
Súd nariadi predbežné opatrenia, ak:existujú naliehavé dôvody, alebo ak sú potrebné na zabránenie hroziaceho rizika, na zaistenie alebo zachovanie práva, alebo na reguláciu situácie aodôvodnene sa predpokladá, že existuje právo vyžadujúce ochranu, s ktorým opatrenie súvisí.Treba poskytnúť predbežné dôkazy o nároku, ktoré poskytujú primerané oprávnenie na prikázanie opatrenia, inými slovami, úplný dôkaz nie je potrebný. Namiesto toho sa vyžaduje neúplný dôkaz, ktorý primerane presvedčí súd, že skutočné fakty môžu existovať. Pre udelenie požadovanej súdnej ochrany stačí, aby ich súd považoval za pravdepodobné. Pre poskytnutie ochrany sa vyžadujú naliehavé okolnosti alebo hroziace riziko, že strana, ktorá má majetok dlžníka, ho zlikviduje, v prípade čoho nebude v budúcnosti možné uplatňovať voči nemu určený výkon rozhodnutia, keď po skončení hlavného konania bude mať veriteľ v rukách vykonateľný vlastnícky nárok.
3. Predmet a povaha týchto opatrení
3.1. Aké druhy aktív môžu byť podrobené týmto opatreniam?
Tieto opatrenia sa vo
všeobecnosti uplatňujú na všetky aktíva dlžníka, či sú v jeho vlastníctve
alebo v rukách tretej strany, ak ich možno prevádzať v súlade s predpismi
súkromného práva a nie sú vyňaté zo zákona. Medzi aktíva, ktorých sa môžu
tieto opatrenia týkať, patria nehnuteľnosti dlžníka, hnuteľný majetok, ktorý
sa považuje za spôsobilý obstavenia, lode, lietadlá, pozemné vozidlá, vklady
na bankových účtoch a dematerializované cenné papiere.
3.2. Aké sú účinky týchto opatrení?
Dlžník nemôže po vynesení
rozsudku odpredať majetok, ak bol nariadený súdny príkaz na jeho
zablokovanie, napríklad zabezpečovacie obstavenie jeho majetku alebo
predbežná registrácia záložného práva na nehnuteľný majetok. V prípade, že
dlžník neuposlúchne súdne rozhodnutie, bude potrestaný podľa článku 232A
trestného zákonníka Helénskej republiky väzením v trvaní do 1 roka.
Právne nariadenie 1059/1971
upravuje dôvernosť bankových vkladov a stanovuje najmenej 6-mesačné väzenie v
prípade, ak členovia predstavenstva, guvernéri alebo zamestnanci bánk porušia
túto povinnosť zachovávať mlčanlivosť. Táto skutočnosť však nepredstavuje
prekážku pre zabezpečovacie obstavenie týchto vkladov, keďže v súdnom
rozhodnutí, ktorým sa nariaďuje tento príkaz, sa nemusia nutne špecifikovať
bankové vklady alebo dematerializované cenné papiere určené na dočasné
zablokovanie na základe tohto príkazu. Povinnosť zachovávať dôvernosť nie je
porušená ani zákazom disponovať týmito aktívami uloženým na základe rozsudku,
keďže od bánk sa nežiada, aby poskytli informácie o ich existencii. V prípade
zabezpečovacieho obstavenia aktív v držbe tretích strán sú tieto povinné
stanoviť, či existuje obstavený nárok alebo právo, a či majú v rukách ďalšie
obstavenie a na akú sumu.
3.3. Aká je platnosť týchto opatrení?
Podľa zákona sú tieto opatrenia platné:do vynesenia konečného rozsudku v hlavnej žalobe proti strane, ktorá vyžiadala príkaz, ktorý nadobudol konečnú platnosť,do vynesenia konečného rozsudku v jej prospech a do vykonania tohto rozsudku,v prípade zmierneho vyriešenia hlavnej žaloby,po uplynutí 30 dní od skončenia procesu alebo ukončenia procesu iným spôsobom,ak v dôsledku nových pravdivých skutočností súd, ktorý príkaz vydal, alebo súd v hlavnej žalobe, príkaz zruší alebo upraví bez požiadavky opierať sa o nové pravdivé skutočnosti av prípade, že rozsudok samotný stanovuje konečný termín na otvorenie hlavnej žaloby a táto žaloba nie je otvorená do tohto termínu.Ak sa jedna zo strán, ktorá bola predvolaná v súlade s právnou formou a včas, nedostaví na pojednávanie, bude to mať za následok, že bude súdená v neprítomnosti, ale súd bude skúmať prípad, ako keby všetky sporové strany boli prítomné, keďže kontumačný rozsudok v konaní o predbežnom opatrení nevytvára prezumpciu uznávania pravdivých faktov stanovených v príslušnej žiadosti. Súd môže opätovne preskúmať prípad, len ak strana súdená v neprítomnosti uplatní nové pravdivé fakty, ktoré by v prípade, ak by ich mal súd k dispozícii, boli viedli k prikázaniu iného opatrenia. Táto strana môže požiadať o zrušenie alebo zmenu rozsudku.
4. Existuje možnosť odvolať sa proti opatreniu?
Proti súdnemu rozhodnutiu,
ktorým sa nariaďujú opatrenia, neexistujú opravné prostriedky, s výnimkou
rozhodnutia, ktorým sa prikazuje dočasné riadenie držby alebo vlastníctva a
pri ktorom zákon výslovne umožňuje odvolať sa na príslušný viacčlenný
prvostupňový súd do 10 dní od doručenia rozhodnutia. Keď súd preskúma prípad,
buď potvrdí alebo zruší napadnuté rozhodnutie, a jeho rozhodnutie platí dočasne.
Žiadosť o zrušenie alebo zmenu rozhodnutia môže podať sporová strana (ako sa
uvádza vyššie), a takisto aj tretia strana, ktorá nebola predvolaná na
konanie a nezúčastnila sa na ňom, ale má právne postavenie podať žiadosť o
zrušenie alebo zmenu rozhodnutia (uplatnením námietky, že je účastníkom
sporu).
« Predbežné opatrenia a zabezpečovacie opatrenia - Všeobecné informácie | Grécko - Všeobecné informácie »

References: súd 
 súd 
 súd

súd 
 súd 
 súd 
 súd 

Súd 
 súd 
 súd 
 súd 
 Súd 
 súd 
 súd 
 súd